
R E F E R A T

privind studiul de opţiuni pentru participarea sectorului privat la gestionarea serviciilor de apă şi canal din Timişoara


În cadrul finanţării nerambursabile prin Instrumentul Structural de Politici de Pre – Aderare pentru „Reabilitarea tehnologiei de epurare a apelor uzate şi îmbunătăţirea canalizării în Municipiul Timişoara”, o componentă a măsurii s-a referit la realizarea unui studiu de opţiuni pentru implicarea unui parteneriat privat în gestionarea activităţilor de apă şi canal din Timişoara.


Studiul de opţiuni a fost realizat de către o echipă de consultanţi numită de Comisia Europeană. În februarie 2005, rezultatele obţinute în urma studiului au fost prezentate în faţa Consiliului Local al Municipiului Timişoara.  Principalele soluţii propuse cu privire la gestionarea  serviciilor de apă şi canal în Timişoara sunt următoarele:


a)
menţinerea AQUATIM în domeniul public în subordinea Consiliului Local;


b)
concesiune de exploatare;


c)
concesiune totală în două variante de finanţare pentru investiţii;

Copii ale prezentării făcute în faţa Consiliului Local sunt anexate prezentului referat.

În urma acestui studiu de opţiuni Consiliul Local va trebui să aleagă varianta cea mai convenabilă pentru cetăţenii municipiului Timişoara.

